3. ลักษณะการประกอบธุรกิจ

ความเป็นมาของบริษัท การเปลี่ยนแปลงและพัฒนาการที่สำคัญ

บริษัท ซีฮอร์ส จำกัด (มหาชน) จัดตั้งขึ้นเมื่อปี พ.ศ. 2530 ทุนจดทะเบียนเริ่มแรก 30
ล้านบาทในชื่อบริษัท ซีฮอร์ส จำกัด โดยกลุ่มของ นายเกียรติศักดิ์ มหัทธนาดุลย์
วัตถุประสงค์ในการจัดตั้ง เพื่อประกอบกิจการส่งออกอาหารทะเลแช่แข็งและอาหารทะเลกระป๋อง
โดยเริ่มการผลิตอาหารทะเลแช่แข็งก่อน

ในปี 2532 เริ่มผลิตอาหารทะเลกระป๋อง

ในปี 2533 ร่วมลงทุนในบริษัทย่อย คือ บริษัท ขอนแก่นคอร์เปอเรชั่น(1990) จำกัด
ตั้งอยู่ที่อำเภอเมือง จังหวัดขอนแก่นโดยบริษัท ซีฮอร์ส จำกัด ถือหุ้น 93% จากทุนจดทะเบียน 10
ล้านบาท เพื่อเป็นฐานการจำหน่ายอาหารทะเลสู่ภาคตะวันออกเฉียงเหนือ

ในเดือน มกราคม 2535 ได้รับเป็นบริษัทจดทะเบียนในตลาดหลักทรัพย์แห่งประเทศไทย
โดยมีทุนจดทะเบียน 180 ล้านบาท ได้แปลงสภาพเป็นบริษัทมหาชน และเปลี่ยนชื่อบริษัทเป็นบริษัท
ซีฮอร์ส จำกัด (มหาชน) เมื่อวันที่ 29 กรกฎาคม 2536

ในปี 2535 ได้เปิดสาขาดอนสัก โดยเข้าลงทุนซื้อโรงงานของบริษัท ดอนสักอุตสาหกรรม จำกัด
ตั้งอยู่ที่ อำเภอดอนสัก จังหวัดสุราษฎร์ธานี เพื่อขยายการผลิตอาหารทะเลแช่แข็งทางภาคใต้ตอนบน

ในปี 2549 คณะกรรมการบริษัทได้มีมติขยายธุรกิจไปในด้านพลังงาน
ธุรกิจการจำหน่ายอุปกรณ์สื่อสารและเทคโนโลยีชั้นสูงและได้เพิ่มทุนจดทะเบียนจาก 180 ล้านบาท
เป็น 2,780 ล้านบาท โดยมีผู้ถือหุ้นกลุ่มใหม่ คือ กลุ่มของนายวรเจตน์ อินทามระ และ
นายสมโภชน์ อาหุนัย เข้าถือหุ้น ร้อยละ 78.38 และ 15.14 รวมเป็นร้อยละ 93.52
โดยที่กลุ่มมหัทธนาดุลย์ ลดสัดส่วนลงเป็นร้อยละ 4.88
การดำเนินธุรกิจด้านอาหารยังคงดำเนินการโดยกลุ่มมหัทธนาดุลย์ และกลุ่มใหม่ดำเนิน ธุรกิจด้าน
พลังงาน

ในปี 2550 ที่ประชุมวิสามัญผู้ถือหุ้นครั้งที่ 1/2550 ได้มีมติให้บริษัทลงทุนซื้อหุ้นบริษัท บุญเอนก จำกัด
โดยมี บริษัทเจริญพรพลังงาน จำกัด เป็นบริษัทย่อยทางอ้อม มูลค่า 1,318 ล้านบาท
เพื่อลงทุนซื้อที่ดินสำหรับสร้างโรงงานผลิตเอทานอล ที่จังหวัดนครราชสีมา
และได้รับบัตรส่งเสริมการลงทุนจากคณะกรรมการส่งเสริมการลงทุน
และเพื่อได้ที่ดินสำหรับเพาะปลูกมันสำปะหลัง

ในปี 2551 ได้รับอนุมัติจากที่ประชุมสามัญผู้ถือหุ้นให้จัดตั้งบริษัทย่อยโดยบริษัทถือหุ้น 99.99 %
คือบริษัทซีฮอร์ส ฟูดส์ ทุนจดทะเบียน 60 ล้านบาท
วัตถุประสงค์เพื่อเตรียมรับโอนกิจการอาหารทะเล

บริษัทบุญเอนก จำกัด ซึ่งเป็นบริษัทย่อยได้ลดทุนจดทะเบียน โดยมติที่ประชุมวิสามัญผู้ถือหุ้นครั้งที่
1/2551 ซึ่งประชุมเมื่อวันที่ 22 พฤษภาคม 2551 ให้ลดทุนจดทะเบียนจาก 1,500 ล้านบาท
ลงเหลือ 600 ล้านบาท เนื่องจากบริษัทได้โอนสิทธิการรับการส่งเสริมการลงทุน
จากคณะกรรมการส่งเสริมการลงทุนให้กับ บริษัท ซีฮอร์ส จำกัด
(มหาชน)เป็นผู้ดำเนินการก่อสร้างโรงงานผลิตเอทานอล และบริษัทบุญเอนก จำกัด
ดำเนินการปลูกมันสำปะหลังจำหน่ายให้แก่บริษัท ซีฮอร์ส จำกัด (มหาชน) เท่านั้น

ถึงแม้ว่าจะมีการเพิ่มทุนของบริษัทไปแล้ว ธุรกิจทั้งสองด้านยังคงดำเนินต่อไป
โดยด้านอาหารทะเลยังคงเป็นผู้บริหารกลุ่มเดิม และด้านพลังงานดำเนินการโดยผู้บริหารกลุ่มใหม่

ภาพรวมการประกอบธุรกิจบริษัท และบริษัทย่อย คือ บจก.ขอนแก่นคอร์เปอเรชั่น (1990)
เป็นการผลิตอาหารทะเลแช่แข็ง และ
อาหารทะเลกระป๋องเพื่อการส่งออกรวมทั้งขายในประเทศด้วย
ซึ่งบริษัทย่อยเป็นผู้จัดจำหน่ายในประเทศที่ภาคตะวันออกเฉียงเหนือ

สำหรับธุรกิจด้านพลังงาน บริษัท และ บริษัทย่อย คือบจก.บุญเอนก กับบจก.เจริญพรพลังงาน
ได้ปลูกมันสำปะหลังเพื่อเตรียมเป็นวัตถุดิบสำหรับการผลิตเอทานอล
และเป็นแปลงทดลองเพื่อส่งเสริมให้กับเกษตรกรในเครือข่ายต่อไป
แต่เนื่องจากนโยบายด้านพลังงานทดแทนของภาครัฐยังไม่แน่นอน
ประกอบกับราคาน้ำมันของโลกมีราคาลดลงตั้งแต่กลางปี 2551
และเศรษฐกิจของโลกอยู่ในภาวะถดถอยอย่างรุนแรง บริษัทยังคงเตรียมความพร้อมด้านต่างๆ
เพื่อเป็นพื้นฐานที่จำเป็นในการดำเนินโครงการเอทานอลต่อไป

สัดส่วนของรายได้ผลิตภัณฑ์ด้านอาหารทะเลแช่แข็งและบรรจุกระป๋องมีรายได้ที่มีมูลค่าเกินกว่าร้อยละ
10 ของรายได้รวมตามงบกำไรขาดทุนรวมของปีบัญชี 2551
และรายได้จากการปลูกมันสำปะหลังดังตารางโครงสร้างรายได้ ต่อไปนี้

+------------+----------+-------+------+----+------+----+----+-----+
| โคร        |          |       |      |    |      |    |    |     |
| งสร้างรายได้ |          |       |      |    |      |    |    |     |
+------------+----------+-------+------+----+------+----+----+-----+
| สายผลิตภ    | ดำเ      | %     | ปี    | %  | ปี    | %  | ปี  | %   |
| ัณฑ์/กลุ่มธุรกิจ | นินการโดย | การถ  | 2551 |    | 2550 |    | 25 |     |
|            |          | ือหุ้นขอ |      |    |      |    | 49 |     |
|            |          | งบริษัท | ร    |    | ร    |    |    |     |
|            |          |       | ายได้ |    | ายได้ |    | ร  |     |
|            |          |       |      |    |      |    | าย |     |
|            |          |       | (ล้าน |    |      |    | ได้ |     |
|            |          |       | บาท) |    |      |    |    |     |
+------------+----------+-------+------+----+------+----+----+-----+
| ธุรก        | บมจ.     | 93    | 794  | 7  | 652  | 8  |    |     |
| ิจอาหารทะเล | ซีฮอร์สและ |       | .581 | 5. | .557 | 4. |    |     |
|            | บจก.     |       |      | 41 |      | 50 |    |     |
| แช่แข็ง      | ขอนแก่น   |       |      |    |      |    |    |     |
+------------+----------+-------+------+----+------+----+----+-----+
| ธุรก        | บมจ.     |       | 244  | 2  | 117  | 1  |    |     |
| ิจอาหารทะเล | ซีฮอร์ส    |       | .069 | 3. | .824 | 5. |    |     |
| บรรจุกระป๋อง |          |       |      | 16 |      | 26 |    |     |
+------------+----------+-------+------+----+------+----+----+-----+
| ปล         | บจก.     | 99.99 | 14   | 1. | 1    | 0. |    |     |
| ูกมันสำปะหลัง | บุญเอนก   |       | .990 | 42 | .859 | 24 |    |     |
+------------+----------+-------+------+----+------+----+----+-----+
| รวม        |          |       | 1    | 1  | 77   | 1  |    | 100 |
|            |          |       | ,053 | 00 | 2.24 | 00 |    |     |
|            |          |       | .640 |    |      |    |    |     |
+------------+----------+-------+------+----+------+----+----+-----+

บริษัทมีรายได้จากการประกอบธุรกิจอาหารทะเลแช่แข็งร้อยละ 75.41
ธุรกิจอาหารทะเลบรรจุกระป๋องร้อยละ 23.16 และธุรกิจปลูกมันสำปะหลัง 1.42

เนื่องจากธุรกิจอาหารทะเลแช่แข็ง และอาหารทะเลบรรจุกระป๋องได้รับคำสั่งซื้อจากลูกค้าเพิ่มขึ้น
ทำให้ยอดขายเพิ่มขึ้นสูงกว่าปี 2550

สำหรับรายได้จากส่วนปลูกมันสำปะหลังที่เพิ่มขึ้นจากปี 2550 จำนวน 13.131 ล้านบาท
เนื่องจากผลผลิตส่วนใหญ่เริ่มปลูกในปี 2550 เก็บผลผลิตในปี 2551
(ระยะเวลาเก็บผลผลิตประมาณ 8 – 12 เดือน)

สัดส่วนรายได้จากการขายอาหารทะเลในปี 2551

ผลิตภัณฑ์ ร้อยละจากยอดขายรวม

  1. ปลาหมึก 65.84

  2. ปลา (สำหรับคน) 28.42

  3. ปลา (สำหรับแมว) 5.17

  4. อื่น ๆ 0.57